

REPUBLIKA HRVATSKA

OPĆINSKI SUD U RIJECI

URED PREDSJEDNIKA

Poslovni broj: 07 Su-1089/2023-4

U Rijeci 30. kolovoza 2023.

OBAVIJEST

uz javni natječaj Općinskog suda u Rijeci za radna mjesta:

I. vrste sudski savjetnik (2 izvršitelja/ice)

III. vrste administrativni referent – sudski zapisničar (5 izvršitelja/ica)

III. vrste administrativni referent – sudski zapisničar – vježbenik (1 izvršitelj/ica)

u Općinskom sudu u Rijeci na neodređeno vrijeme

Opis poslova radnog mjesta sudski savjetnik:

Pomaže sucu u radu, izrađuje nacrte sudskih odluka, samostalno provodi određene sudske postupke, ocjenjuje dokaze i utvrđuje činjenice te podnosi sucu pisani prijedlog na temelju kojeg sudac donosi odluku, te obavlja i druge odgovarajuće poslove.

Opis poslova radnog mjesta administrativni referent - sudski zapisničar i administrativni referent - sudski zapisničar - vježbenik:

Piše po diktatu, vrši prijepis, izrađuje jednostavnije dopise, poziva stranke na ročišta, tehnički dorađuje spise, te obavlja i druge odgovarajuće poslove

Podaci o plaći:

Plaću službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Osnovica za izračun plaće iznosi 902,08 eura.

Koeficijent složenosti poslova radnog mjesta I. vrste sudskog savjetnika je 1,552.

Koeficijent složenosti poslova radnog mjesta III. vrste administrativnog referenta – sudskog zapisničara je 0,990.

Koeficijent složenosti poslova radnog mjesta III. vrste administrativnog referenta – sudskog zapisničara – vježbenika je 0,841.

Državnim službenicima i namještenicima isplaćuje se i privremeni dodatak na plaću i to:

– u bruto iznosu od 163,62 eura mjesečno, ako su raspoređeni na radna mjesta s koeficijentom u rasponu 0,631 – 1,110;

– u bruto iznosu od 130,89 eura mjesečno, ako su raspoređeni na radna mjesta s koeficijentom u rasponu 1,111 – 1,529;

– u bruto iznosu od 98,17 eura mjesečno, ako su raspoređeni na radna mjesta s koeficijentom u rasponu 1,530 – 1,867.

Državnim službenicima i namještenicima u tijelima sudbene vlasti raspoređenim na radna mjesta za koje je utvrđen koeficijent složenosti poslova do 2,30, isplaćuje se i dodatak na plaću u visini od 12 %.

Način testiranja kandidata:

Testiranje se sastoji od:

- provjere znanja bitnih za obavljanje poslova radnog mjesta za koje se prima – pisani test;

- za radna mjesta pod 2.) i 3.) provjere sposobnosti i vještina pisanja teksta na računalu u vidu prijepisa i diktata;

- razgovora s Komisijom

Izvori za pripremanje su:

- za sva radna mjesta Ustav Republike Hrvatske (Narodne novine broj: 56/90, 135/97, 113/00, 28/01, 76/10 i 5/14);

- za sva radna mjesta Sudski poslovnik (Narodne novine broj: 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21, 145/21, 23/22 i 12/23);

- za radna mjesta pod 1.) Zakon o sudovima (Narodne novine broj: 28/13, 33/15, 82/15, 82/16, 67/18, 126/19, 130/20, 21/22, 60/22 i 16/23);

 OPĆINSKI SUD U RIJECI